Autoritats locals equatorianes coneixen les polítiques d'igualtat de l'Ajuntament de Gandia
21 octubre 2024

## Autoritats locals equatorianes coneixen les polítiques d'igualtat de l'Ajuntament de Gandia21 octubre 2024Última actualització: 21 octubre 2024

![](../gestion/img/aa02dc66f48126d16546fdfac6dac776a59fc1fdaef7c56c18ef998b0af7ca2d.jpg)  
  

L'**alcalde de Gandia, José Manuel Prieto**, acompanyat per la **regidora delegada de Cooperació, Liduvina Gil**, va rebre divendres passat una delegació de representants de governs locals de l'Equador.

  
Aquesta trobada s'emmarca en un projecte de cooperació internacional municipalista del **Fons Valencià per la Solidaritat**, cofinançat per la **Direcció General d'Inclusió i Cooperació al Desenvolupament de la Generalitat Valenciana**, que té com a objectiu contribuir a l'avanç de la igualtat, els drets i les oportunitats de dones electes de governs municipals de les 4 regions del país del sud, i, per tant, de la democratització de l'àmbit local equatorià.

  
D'aquesta manera, la jornada de treball a l'Ajuntament de Gandia va tindre com a objectius: enfortir els processos d'accés al poder polític i gestió local per part de dones; desenvolupar i enfortir espais d'interacció entre dones autoritats locals i organitzacions de dones al voltant de polítiques d'igualtat per a l'avanç dels drets de les dones als territoris; i enfortir la xarxa d'intercanvi entre dones autoritats locals de l'Equador i de la Comunitat Valenciana.

[Twittear](https://twitter.com/share)